JohanHeinsen/ENO huggingface dataset:
Kiøbenhavns Postrytter, 1783-07-25
Petersborg, den 27 Junii. Admiral Greig skal have bedet Keiserinden om Tilladelse at reise paa nogen Tid til sit Fædreneland Engelland; men dette skal være blevet ham afslaget, med den Forestilling; at hans Tieneste vilde være fornøden i nærværende Omstændigheder. Og heraf slutte da mange, at denne Admiral kunde faae Commandet over en Flaade, som var bestemt imod Porten. Eet af vort Ministeriums Øiemærker ved Underhandlingerne i Constantinopel skal have bestaaet deri, at faae fri Skibsfart fra det sorte ind i det middellandske Hav. Dette Project er anseet som et sikkert Middel til at bringe Rigets Handel og Skibsfart paa den høieste Spidse, saasom derved tilveiebringes fri Communication imellem Østersøen og det sorte samt middellandske Hav, og igiennem der caspiske Haven nærmere Vei til Ostindien. Et høit System, som vil foraarsage en almindelig Revolution i den europæiske Handel og Skibsfart. Man forsikkrer, Porten er ikke synderlig villig til at samtykke i en saadan Fordring. Temesvar, den 27 Junii.
Kiøbenhavns Postrytter, 1783-07-25
Den 21de hujus have de tyrkiske Artillerister i Belgrad begyndt deres Exercitier med en stærk Kanoneren. De skyde i den tilbørlige Frastand efter et Maal, der seer ud som en Port. Den første Dag skede mange Feilskud, og de fleste Kugler gik vel 50, jo 100 Skridt forbi, indtil endelig en Renegat, som der nu befinde sig mange af hos Tyrkerne, traadte frem, og traf rigtig strax ved første Skud. Denne fik en anseelig Foræring af Bassen, som selv gjorde Forsøg paa at brænde en Kanon af.
Kiøbenhavns Postrytter, 1783-07-25
En Mængde tyrkiske Pontons, som nyelig skulde transporteres til Belgrad, stødte ved Mitrowitz paa een af de keiserlige Prammøller, hvilke derved bleve beskadigede. Den sammesteds posthavende Officeer anholdt dem, indtil Sagen angaaende Erstatningen kan være bragt i Rigtighed.
Kiøbenhavns Postrytter, 1783-07-25
Over det fornyede Forbud imod Korns Udførsel til de tyrkiske Lande, ere Tyrkerne saa forbittrede, at de, da man igien vilde foretage Fæstningsarbeidet paa vort Rassa, have skudt med Kanoner efter denne Plads. De traf vel ikke; men Sagen er dog indberettet til vedkommende høie Steder. De christne Undersaatter hos Tyrkerne klage høit over Undertrykkelse og Uretfærdighed. En bekiendt græsk Handelsmand, ved Navn Hag Michael, anklagede nyelig en Tyrk for en Gield af 6000 Gylden, men blev for Retten skudt ihiel af ham med en Pistol. Dommeren og Besidderne reiste sig nu vel langsom op paa deres Fødder, som de havde liggende forsviis over hinanden, og raabde, man skulde holde Morderen, som tog Flugten; de lode ham ogsaa forfølge af Rettens Betiente; men disse lade den Skyldige, naar han er en Muselmand, gierne løbe for nogen Penge. Overalt maa den christne Undersaat hos Tyrkerne altid tabe i Gieldssager, om han endogsaa vinder Processen; thi Dommeren anslaaer Omkostningerne meget høit, forlanger alt for meget for sin Umage, og desuden overmaade mange Foræringer for sine Tienere.
Kiøbenhavns Postrytter, 1783-07-25
Madrid, den 28 Junii. Det lidet Glimt af Haab, at Deyen af Algier endnu vilde beqvemmet sig til at samtykke i Hoffets Fordringer, er allerede siden den 24de hujus forsvundet, da der paa denne Dag blev tilsendt Don Borcelo befaling at gaae under Seil fra Carthagena til Algier. Man smigrer sig saa meget meer med et godt Udfald, da Don Barcelo kiender Kysterne og Vandene ved Algier nøie.
Kiøbenhavns Postrytter, 1783-07-25
Mayland, den 28 Junii. Paa Slottet Erba, som ligger 15 Mile her fra Staden, har tildraget sig den Ulykke, at en ganske ung Kalv er bleven bidt af en gal Hund, hvilket har havt de sørgelige Følger, at Kalven, Koen, hvis Mel Kalven diede, og Koens Eier med Kone og Børn, som ikkun havde drukket lidet af denne Koes Melk til Kaffe, alle bleve anfaldne af Galenskab og døde en ynkelig Død.
Kiøbenhavns Postrytter, 1783-07-25
Livorno, den 1 Julii. Elleve fremmede og deriblant 8 franske Officerer, som i nogle Dage have opholdet sig her, ere gangne med et venetiansk Skib til Constantinopel, hvorhen de have været forskrevne af Porten.
Kiøbenhavns Postrytter, 1783-07-25
Fra Jtalien, den 5 Julii. Jordskielvet i Calabrien den 12te i f. M. har været stærkt, og holdet længe ved; og om det i Messina den 10de erfarer man det samme, med Tillæg, at det har betaget de stakkels Jndbyggere al Lyst til at bebygge denne Stad igien.
Kiøbenhavns Postrytter, 1783-07-25
Wien, den 6 Julii. J Egnen omkring Hechingen opkiøbes 800 Heste for Armeen, og man hører endnu om flere anbefalede Hesteleveranter fra andre Steder. Ogsaa i det Salborgske og i Overpfalopkiøbes Vogn= og Bagageheste med store Bekostninger; i Arvelanden derimod skrives Undersaatternes Heste ikkun op, for allene at være vis paa dem i det yderste Nødsfald. Saa naadig og skaansom er vor Monark med sine egne Staters Kræfter, og kiøber heller af sit Skatkammer disse Fornødenheder i Provindsen. Alting beholder Anseende til Krig. Alle Regimenter, som i Bannatet Temeswar stode nær sammen, have maattet rykke endnu nærmere hinanden, og meer frem ad. Feldtmarschallieutenant Græv Colloredo er med 2 Generalmajorer samt Staben og 2 Feldtbatailloner selv rykket ind i Fæstningen Temeswar. Den 12te Julii. J Gaar Aftes er Hans Majestæt, Keiseren, i høieste Velgaaende kommen her tilbage, efteren Fraværelse af elleve Uger.
Kiøbenhavns Postrytter, 1783-07-25
J Gaar skal ogsaa her være indløben den tilforladelige Efterretning, at den russiske Armee har bemægtiget sig Crim og borttaget Kuban.
Kiøbenhavns Postrytter, 1783-07-25
Fra Schweitz, den 7 Julii. De nye Uroeligheder i Staden Genf herske ikke allene iblant Borgerne der, men ogsaa imellem Besætningen; og de franske og bernske Soldater have virkelig havt Haandmængsel med hverandre.
Kiøbenhavns Postrytter, 1783-07-25
Magistraten i Genf har ladet arrestere en engelsk Commissarius, som vilde besørge nogle Emigranters Bortreise, fra Genf til Engelland. Det engelske Kabinet fordrer Fyldestgiørelse, og man veed ikke, hvorledes Sagen vil løbe af.
Kiøbenhavns Postrytter, 1783-07-25
Fra det Østerrigske, den 7 Julii. J det europæiske Tyrkie skal det nu være henved 200000 Mennesker folkerigere, end for kort siden, da saa mange Horder Musselmænd ere vandrede over fra Asien, og man siger om disse Slags Asiater, at de ikke gjerne drage hiem igien førend de have udrettet noget. Man troer derfor, at September Maaned vil blive Epoken for vigtige Optrin.
Kiøbenhavns Postrytter, 1783-07-25
Rygtet gaaer, at Keiseren har givet Storkantsleren i Ungarn befaling at giøre de foreløbende Anstalter til Kroningen.
Kiøbenhavns Postrytter, 1783-07-25
Den 11te eller 12te hujus kommer Keiseren tilbage til Wien. Hans Majestæt gaaer altsaa ikke fra Lemberg noget Sted hen, for at tale med en høi Person, eller for at besee et russisk Campement ved den tyrkiske Grændse. Men rimeligviis er allerede noget saadant skeet i Forveien.
Kiøbenhavns Postrytter, 1783-07-25
Paris, den 7 Julii. J det sidste Statsraad er virkelig blevet besluttet, at sætte en stor Deel af Landmagten paa saa fuldstændig Fod, som den maa være i Krigstider.
Kiøbenhavns Postrytter, 1783-07-25
Man forsikrer, at Baron Viomenil skal med det første tiltræde Reisen til Tyrkiet, og tage Tieneste hos Porten.
Kiøbenhavns Postrytter, 1783-07-25
Den 11te Julii. Den russisk keiserl. Minister, Hr. von Markof, skal i en Conference hos Græven af Vergennes have forespurgt sig: "Om Hs. allerchristel. Majestæt vilde have noget imod, at der endnu forenede sig 10 til 12 Krigskibe med de 6, som befinde sig i Livorno; hvorpaa Græven af Vergennes skal have svaret: "At Kongen, hans Herre, vilde ikke ansee det med Ligegyldighed, om en større Magt end sædvanlig skulde komme i det middellandske Hav. J denne Conference skal Hr. von Markof ogsaa have klaget over: At der gik franske Officerer til Tyrkiet, for at tiene Porten imod Rusland; hvorpaa Græven af Vergennes skal have svaret: At dette skede af Personer, som for nærværende Tid ingen Tieneste kunde giøre i Fædrenelandet, og derfor havde søgt om deres Afskeed, for at kunne danne deres Talenter paa Steder, hvor der var Leilighed dertil; dette kunde Kongen ikke forbyde, og det stod ogsaa disse Officerer frit for, at gaae i russisk Tieneste. Man siger, at Pesten er udbrudt i Crim, og bragt derhen af Tyrkerne; hvis saa er, troer man, Russerne ville forlæde denne Halvøe.
Kiøbenhavns Postrytter, 1783-07-25
Haag, den 12 Julii. Krigskibet Nassau-Weilburg skal paa sin Hiemreise fra Westindien være blevet le og gaaet til Grunde.
Kiøbenhavns Postrytter, 1783-07-25
Altona, den 21 Julii. Efter de nyeste Beretninger fra Madrid, var Biskopen af Murcia allerede den 17de Junii afreist fra denne Hovedstad til Carthagena, for der at indvie Bombardeer-, Kanoner og Brandslupperne, og overalt det hele spanske Armament, som er bestemt imod Algier. J hele Spanien lover man sig det meest glimrende Udfald af denne Expedition, paa Grund af Don Barcelos særdeles store Talenter og Jndsigter. Efter en Beretning fra Livorno af 2den hujus, er bemeldte spanske Armament, bestaaende af 6 Linieskibe, 12 Fregatter, 4 Bombardeerskibe, foruden Kanonerslupperne, Che bekkerne og de andre lette Fartøier, virkelig udløbet fra Carthagena (Datum fortier, og først gaaet til Portmahon, for derfra at seile løs paa Algier.
Kiøbenhavns Postrytter, 1783-07-25
Kiøbenhavn, den 25 Julii. Den 19de Maji 1783 er Capitain Ludvig Eigtvedt allernaadigst beskikket til at være Toldforvalter tilligemed Pakhuusforvalter ved Frederichstæds Toldsted paa St. Croix.
Kiøbenhavns Postrytter, 1783-07-25
Gaar begyndte det kongel. kiøbenhavnske Skydeselskab at foretage sin aarlige Fugleskyden. Det første Skud skeede for Hs. Majestæt Kongen ved Hs. Durchl. Prindsen af Würtemberg; det 2det for Hos Majestæt Dronningen ved Hr. Geheime-Conferenceraad Brochenhuus; det 3die og 4de for Hs. Kongel. Høyhed, Kronprindsen, samt Deres Kongel. Høiheder, Arveprinds Friderich og Gemahlinde, ved Hr. Generalmajor Pentz. Derefter skiød Fuglekongen, Hr. Premierlieutenant Thranemoes, og siden de øvrige i Selskabet efter deres Nummer, og blev Ringen nedskudt af Hr. Kammerherre v. Dyhring, hvorfor Gevinsten var en Sølv Sauceskaal. J Dag blev nedskudt den venstre Vinge af Hr. Tømmermester Wolmeister, Gevinsten var en Sølv Sukkerskaal, den høire Vinge af Hr. Justitsraad Stabel for Hr. Assessor Zeuthen, Gevinsten en Sølv forgyldt Flødeskaal, Rumpen af Hr. Justitsraad Wilken, Gevinsten en Sølv Theepotte; Hovedet af Hr. Porcelainshandler Weise, Gevinsten en Sølv Kaffekande; Kroppen blev nedskudt af Hr. Guldsmed Triege, som altsaa blev Fuglekonge og bekom en Sølv Kaffekande af 110 Lod. Verset paa Pladen, som den afgaaende Fuglekonge gav til Kongebaandet, var følgende: kun der det sande Glædskab findes. Hvor med Fornøyelse sand Gavn forbindes. sligt er vort Laug. Det törer Glædskabs Navn; Men bær i Skiødet frugtbar Sæd til Gavn. Den Bøsse, som sit Blye mod Fuglen sender, Mod gnidske Fiende sig for Alvor vender: og samme Skud, som nu giør Skytten glad, Skal eengang trygt omværne Kongens Stad. Eet Aar, I Brødre, var jeg eders Forer; Mit Kongenavn med denne Dag ophører; Men ikke saa vort Broder-Baand, Det Venskab i vor Siel, de Vaaben i vor Haand. jeg eengang drage ud mod Fiende Skare. Mens eders Haand den skjönne Stad forsvare, Her lyner de Carthauner hvor jeg böd, Og I fra Voldene nedhagte Död. Men nær og flærn, og naar vort Liv hensvinder, Dog Hiertet stedse hver om fordums Venskab minder. Ladningen af de 2de fra China hiemkomne Skibe skal bortsælges den 17de September, og bestaaer i følgende: 9648 Pd. Sa 90 182748 Pd. Tuttenage, 22045 Pd. Gallanga; 13430 Pd. Rudix China; 14948 Stkr. Rottinger. Theer: 823668 Pd. Bohee, 250800 Pd. Kongo; 299531 Pd. Kampay; 13320 Pd. Pecco; 960 Pd. Pecco og Patri Zion Zioung; 6840 Pd. Patri Zion Zioung; 41860 Pd. Zion Zipung; 47592 Pd. Sonalo; 25794 Pd. Tunkay; 205600 Pd. Havsan Schin; 66267 Pd. Haysan; 1378 Pd. Tchy; 985 Pd. Utzin; 182 Pd. Gomy; 1044 Pd. Soulong. 18259 Pd. raae Silke, 1ste Sort; 1322. Pd. tvunden Silke. Nantins-Stoffer: 36000 Stkr. gule, 4000 Stkr. hvide. Silke Stoffer: 100 Stkr. stribede Sattyner, 800 Stkr. effene dito, 200 Stkr. Meubel-Damast; 100 Stkr. Pose, 400 Stkr. effene Flyttringer, 250 Stkr. Pequius, adskillige Faconer; 750 Stkr. effene dito. Diverse lakerede Sager. Diverse Porcelainer.
Kiøbenhavns Postrytter, 1783-07-25
Copulerede: Kiøbenhavn. Den 17de Julii. Hr. Ole Glad Svingel og Frøken Anne Dorothea Knoph. Den 18de Julii. Hr. Christopher Flindt, Sognepræst til Roeholte, og Mad. Dithmar. Sr. Olling, Hosekræmmer, og Jomfrue Borgaard.
Kiøbenhavns Postrytter, 1783-07-25
Døde: Kiøbenhavn. Den 13de Julii. Anne Kirstine Lerche, 41 Aar. Den 17de Mad. Marie Lucie Bohr, Naalemager Fischers Hustrue, 28 Aar. Den 18de: Høker Sr. Hans Andersen Degn, 38 Aar; Snedkermester Sr. Johan Georg Emmendorfer, 58 Aar. Den 19de Mad. Sophie Helvig, Hr. Eqvipagemester Schades Hustrue, 64 Aar. Den 20de Mad. Anne Susanne Nyegaard, afg. Brygger Selstrups Enke, 71 Aar.
Kiøbenhavns Postrytter, 1783-07-25
Det Vestindisk Guineiske Rente= og General=Toldkammer giør hermed bekiendt, at da for nærværende Tiid behøves endeel Mandskab, omtrent 50 til 60 Mand, til at completere den kongel. Garnison paa de danske vestindiske Eilande, St. Crux, St. Thomas og St. Jan, saa have de unge Personer, særdeles af Haandværksfolk, saasom Bøsse-, Grov og Kleinsmede, Tømmer= og Muur=Svende, Maler-, Glarmestersvende og deslige, som maatte have Lyst at antage Tieneste som Soldater iblandt bemeldte Garnison, at melde sig jo før jo heller, hos Hr. Etatsraad Trant i No. 4 paa Amager=Torv, hver Tirsdag, Onsdag, Fredag og Løverdag om Formiddagen imellem 8 og 10 Slet. Til Efterretning meldes, at enhver, som tager Tieneste, gives fri Transport, saavel paa Udreisen, som og herefter paa Tilbagereisen, og et Forskud af 30 Rdlr. til Udreisen nogle Dage for han gaaer om Bord, imod Caution for hans Tilstædeblivelse, indtil han kommer om Bord. Hans Gage 8 Rdlr. vestindisk Courant maanedlig, eller omtrent 6 og en halv Rdlr. dansk, skal fra Capitulationens Dato tage sin Begyndelse, og det bekomne Forskud afbetales i Vestindien i taalelige Terminer.
Kiøbenhavns Postrytter, 1783-07-25
AVERTISSEMENTS. Torsdagen den 31te Julii førstkommende, om Formid N. L. S. dagen Klokken 9 Slet, skal endeel Gods og Løsøre, bestaaende af Sølv, Tin, Kobber, Messing og Jernfang, Porcellain og Glas, Meubler af Speile, Canopeer, Stole, Chatoller med Skade, Mahonietræes og andre Borde, Sengesteder med og uden Omhæng, derimellem 2de Jernsenge med firtses Omhæng, og adskillige Trævahre, Linned og Sengeklæder, Kobberstykker og Bøger med videre, forrige Bogholder Christopher Battiers Fallitboe tilhørende, ved offentlig Auction udi Boets tilhørende Huus ved nye Børs Nr. 83, til de Høistbyden, de bortsælges, imod contant Betaling ved Tilslaget, eller naar paafordres, til Høiesterets=Advocat Lange, boende paa Nørregade No. 244, hvor, saavelsom paa Auctionsstedet, Catalogi ere at bekomme.
Kiøbenhavns Postrytter, 1783-07-25
Directionen for det kongelige octroyerede danske asiatiske Compagnie bekiendtgiör herved, at den den 30te Julii berammede Auction over Skibet Tranquebars fra Ostindien hiembragte Ladning er udsat til den 27de Aug. förstkommende,
Kiøbenhavns Postrytter, 1783-07-28
ad Varn, medfører. Tidenderne Af 28 Julii 1783. saadantskasse saakasteenkaskeskaske Æsker. Til Bortsendelse overalt i H. M. Riger, udgives 2 Gange og Ugen fra det kongel. Bogtrykkerie, ved P. M. Hopffner. ryggers,
Kiøbenhavns Postrytter, 1783-07-28
Af en Skrivelse fra en Reisende i Brody. i Gallicien, den 20 Junii.
Kiøbenhavns Postrytter, 1783-07-28
Efterat vi paa vor Reise allerede siden sidste Maji dagligen havde overstaaet de skrækkeligste Uveir, som fra Breslau hertil have anrettet de største Ødelæggelser, trak sig i Gaar det heftigste Tordenveir sammen over os, som jeg nogensinde har oplevet. Jeg kom hertil om Aftenen Kl. 9 mat og træt, lagde mig ogsaa til Sengs, uden at lade mig forhindre af Veiret, men blev bevæget til at staae op igien ved et heftigt Slag og en stor Allarm paa Gaden. Om faa Minuter rasede Luen allerede paa mange Steder i Staden. Bygningerne ere størstedeelen af Træ. Vi reddede vore Personer og Sager med Nød ved en Mands Hielp, som kiendte mig Saaledes. fra den leipzigske Messe, og skaffede os Heste. kom vi ud af Staden. Folkets Skrigen og Jamren var ubeskrivelig. De fleste Folk og Børn løb omkring i blotte Skiorter, uden at vide, hvad de toge sig fore. 575 Huse og Gaarde, tilligemed 2 russiske Kirker, meget Qvæg, ja endog Mennesker ere opbrændte. Endnu seer man Jld hist og her og der trækker sig igien et frygteligt Uveir, ligesom det i Gaar sammen over os.
Kiøbenhavns Postrytter, 1783-07-28
Pera ved Constantinopel, den 24 Junii. Man har nu ogsaa her den Efterretning, at Chanen, Crim, Sahin Gherai, har nedlagt Regieringen, og faaer af den russiske Keiserinde en aarlig Pension af 80000 Rubler. Begge hans Brødre, Arslan Gheray og BagtiGheray, have svaret den store Catharina Troskab, og faae ligeledes hver en aarlig Pension af 10000 Rubler, Porten stiller sig an, som om den vidste intet af alt dette.
Kiøbenhavns Postrytter, 1783-07-28
Madrid, den 28 Junii. Fæstningsværkerne paa Minorca ere ikke ganske sprængte i Luften, men en Deel af dem er beholdt.
Kiøbenhavns Postrytter, 1783-07-28
Tyrkisk Grændse, den 1 Julii. J Gaar og i Forgaars have Tyrkerne i Belgrad næsten uophørlig fortsat deres Kanoneer=Exerciter, og derved ogsaa maattet øve sig med smaae Geværer. Jmod Tefterdaren eller Skatmesteren sammesteds have Spahis og Janitscharer den 26de Junii i Tusendtal rottet sig sammen, og de skulde have massacreret ham for det slette Brøds Skyld, han lader bage til dem, dersom de havde fundet ham i hans Qvarteer.
Kiøbenhavns Postrytter, 1783-07-28
Vaabenstilstanden imellem det wienske Hof og Porten har den 1ste September just vedvaret 44 Aar.
Kiøbenhavns Postrytter, 1783-07-28
Livorno, den 3 Julii. Paa nogle Dage have vi her en saa tyk og soelformørkende Taage, som intet Menneske endnu kan erindre sig, og som derhos vedvarer baade Dag og Nat. En herfra udløben malthesisk Galeere er derved kommen paa Grund, men dog igien hiulpen løs.
Kiøbenhavns Postrytter, 1783-07-28
Fra Jtalien, den 5 Julii. Paa Kysterne af det adriatiske Hav er der paa nogle Uger saa tyk en Taage, at Skibene maae give hverandre Signa Pesten skal have ler, for ikke at støde paa hverandre. yttret sig i Dalmatien.
Kiøbenhavns Postrytter, 1783-07-28
Presborg, den 7 Julii. Fra de omliggende Districter indløbe sørgelige Efterretninger. J Gyøngiøs afvexle skrækkelige Tordenveir og Skyebrud med hinanden. J Neutrer-Districtet have store Vande revet Husene bort, og mange Mennesker ere gangne til Grunde. J Staden Risdorf ere 5 Huse bortskyllede, 3 Mennesker druknede og Høstens Velsignelse svømmet bort. Nogle have der allerede grebet til Betielstøven, og andre søge om Arbeide i Naboestæderne. J Hermanstadt har et Skyebrud anrettet skrækkelige Ødelæggelser, beskadiget Veie, Diger og Broer, og bragt mange Mennesker Døden. Her i Presborg blev en Kone den 20de Junii slagen ihiel af Lynild. Et spædt Barn, som hun har paa Ryggen, blev ubeskadt.
Kiøbenhavns Postrytter, 1783-07-28
Regensborg, den 7 Julii. Jmellem Churpfalzbayern og Stænderne af den schwabiske Kreds er allerede i forrige Aar truffen den Forening angaaende Staden Donauwarth, at Pfalzbayern betaler for Afstaaelsen fra alle Fordringer paa denne forrige Rigstad, der nu for evig skal indlemmes Churhuset, 10000 Gylden til Kredscassen, og paatager sig alle Rigs- og Kredstynger for den, saasom i Henseende til Stillen af Mandskab i Freds og Krigstider o. s. v.
Kiøbenhavns Postrytter, 1783-07-28
Berlin, den 17 Julii. Den kongel. storbrittanniske Gesandt ved det kongel. danske Hof, Hr. von Elliot, er afreist herfra til Kiøbenhavn.
Kiøbenhavns Postrytter, 1783-07-28
London, den 8 Julii. Med en Paketbaad, som har forladt Nyeyork den 12te Junii, har man Efterretning, at der til ganske at rømme Nyenork, allene har været ventet paa Statssecretairens sidste Depesche fra London. Angaaende Loyalisternes og Re fugles deres Jndskibning, har General Carleton gjort den Foranstaltning, at ingen skal holdes for Loyalist, som ikke har opholdet sig i det mindste 12 Maaneder inden for de brittiske Linier. Man saae i Nyenork offentlig en Jndbydelses=Addresse fra de fornemste Beboere paa Øen St. John i St. Laurenz Golso, til Loyalisterne, hvori Øen foreslaaes dem til deres tilkommende Opholdsted. Her er endnu Rum for 10000 (saaledes lyder Jndbydelsen, Luften er saa sund, at man ikke faaer nogen Feber, Jorden er frugtbar, Vandet godt; her ere fiskerige Søer, Skove, Qvæg, o. s. v. i Overflødighed.
Kiøbenhavns Postrytter, 1783-07-28
Efter en over Persien og Constantinopel til Paris ankommen Coureers Beretning, regner man, at Admiral Hug hes, efter at have sat sine Skibe fuldkommen i Stand, og forladt Bombay i Enden af Februarii, samt forstærket sin Flaade i Goa med Skibet Monmouth paa 64 Kanoner, kunde saaledes, 15 Krigskibe og 2 Fregatter stærk, henved Midten af April støde paa den soffrenske Flaade. Kongen har indtil videre tilladt, at Transporten af alle Producter fra de forenede Stater i Amerika maa skee ved brittiske Undersaatter og i engelske Skibe til alle brittiske Øer i Vestindien, ligesom og fra disse Øer til de forenede Staters Havne.
Kiøbenhavns Postrytter, 1783-07-28
Den 11 Julii. Amerikaneren Silas Denne er ankommen hertil, og holder idelige Conferencer med Lord North. hvilke man troer angaae den amerikanske Handel.
Kiøbenhavns Postrytter, 1783-07-28
Tobaksavlen i Virginien har lidt et haarde Stød ved Krigen; thi af denne Provindses Registere sees, at endog i Aaret 1774 er avlet der 139000 Oxehoveder Tobak, da man derimod i de sidste Aar, 1779, 80 og 81, ikkun har indhøstet imellem 71000 og 72000 Oxehoveder; hvilket Forfald deels maae tilskrives Agrenes Ødelæggelse, deels Mangel paa Arbeidere.
Kiøbenhavns Postrytter, 1783-07-28
Wien, den 10 Julii. Her er kommen befaling, at sætte Hs. Majest. Keiserens Feldtequipage i Stand, og derved er Krigsrygtet endnu blevet større. -
Kiøbenhavns Postrytter, 1783-07-28
Efter et Sigende, skal Porten have tilbudet sig at aftræde os en Strækning Land paa 18 Mile ved Donau. Kornhøsten er falden overmaade rig ud, og al Sæden er bragt i Huus ved got Veir. Ogsaa Træ-Frugten er samlet i stor Mængde, og lykket vel; og den ungarske og østerrigske Viinstok lover alt godt.
Kiøbenhavns Postrytter, 1783-07-28
Stokholm, den 11 Julii. J Forgaars, den 9de hujus, om Morgenen Klokken 4, ankom Hans Majestæt, Kongen, tilbage fra Finland hertil over Søen, og i det bedste Velbefindende i Henseende til sit Armbrud. Vort Borgerskab har, for at bevidne sin Glæde over Hans Majestæts lykkelige Tibagekomst, og til en Erindring for Efterverdenen, at Forsynets mægtige Haand og Bistand saa øiensynligen har vaaget over en elsket Konge ved hans Armbrud, besluttet at skyde en Sum af 72000 Daler Kobbermyndt, eller 4000 Rdlr. Species, sammen, for hvilke der altid i det kongelige Lazareth skal holdes nogle Sygesenge til Bedste for saadanne Ulykkelige, som brække Arme og Been. Hans Majestæt har givet dette Forsæt af Borgerskabet sit naadigste Velbehag, og tillige tilladt, at disse Senge maae kaldes Loulais-Senge, fordi det ulykkelige Armbrud er skeet ved Loulais Leier ikke langt fra Tavastehuus.
Kiøbenhavns Postrytter, 1783-07-28
Frankfurt ved Mayn, den 12 Julii. Jmedens den saa almindelig udbredte Taage endnu vedvarer hos os, og er befunden ikke at være saa tør, som man hidindtil har troet, har for nyelig i Dillenburg været et Tordenveir, hvorved man ikke har seet nogen Lynglimt eller nogen sædvanlige Tordenskyer, men desto stærkere er bleven døvet af Tordenen, hvis Skrald have været meget hyppige og stærke.
Kiøbenhavns Postrytter, 1783-07-28
Maynstrømmen, den 12 Julii. Fra Dresden meldes paa nye om en Formæling imellem Prinds Anton af Sachsen og en protestantisk tydsk Prindsesse.